S-76/2017

Mál þetta, sem þingfest var og dómtekið fimmtudaginn 11. maí sl., er höfðað með ákæru lögreglustjórans á Suðurlandi þann 10. mars sl., á hendur B-kk-þgf V-kk-þgf H-kk-þgf, til dvalar að Heiðarbrún 24, Hveragerði og I-kvk-þgf R-kvk-þgf P-kvk-þgf, til heimilis að sama stað,

„I. gegn ákærða B-kk-þgf V-kk-þgf fyrir þjófnað

með því að hafa föstudaginn 18. mars 2016 í versluninni Geysi, Haukadal í Bláskógabyggð, stolið einum buxum að verðmæti kr. 19.800,- úr versluninni. (318-2016-13923)

Telst brot ákærða varða við 1. mgr. 244. gr. almennra hegningarlaga nr. 19, 1940.

II. gegn ákærðu B-kk-þgf V-kk-þgf og I-kvk-þgf R-kvk-þgf fyrir þjófnað

með því að hafa í samverknaði föstudaginn 22. júlí 2016 í verslun Samkaupa – Úrval við Tryggvagötu 40 á Selfossi, stolið kattamat, blettaleysi, klútum og Red bull orkudrykk, samtals að verðmæti kr. 4.520,- úr versluninni. (318-2016-7977)

Telst brot ákærðu varða við 1. mgr. 244. gr. almennra hegningarlaga nr. 19, 1940.

III. gegn ákærðu B-kk-þgf V-kk-þgf og I-kvk-þgf R-kvk-þgf fyrir þjófnað

með því að hafa í samverknaði, síðdegis laugardaginn 6. ágúst 2016 í versluninni Geysi, Haukadal í Bláskógabyggð, stolið einum jakka, einum buxum og einni peysu, samtals að verðmæti kr. 108.000,- úr versluninni. (318-2016-13923)

Telst brot ákærðu varða við 1. mgr. 244. gr. almennra hegningarlaga nr. 19, 1940.

IV. gegn ákærða B-kk-þgf V-kk-þgf fyrir hegningarlagabrot

með því að hafa í byrjun janúar 2017, í heimildarleysi og blekkingarskyni sett skráningarmerki bifreiðarinnar ZG-681 yfir á bifreið þá sem bera átti skráningarmerkið LP-325, og jafnframt fyrir að hafa í sama skyni sett ranga skoðunarmiða á fyrrgreinda skráningarmerkið; en er lögregla hafði afskipti af umræddri bifreið að morgni laugardagsins 14. janúar 2017 á bifreiðastæði við Heiðarbrún 24 í Hveragerði, bar bifreiðin hin röngu skráningarmerki ásamt röngum skoðunarmiða. (318-2017-428)

Telst brot ákærða varða við 1. mgr. 157. gr. almennra hegningarlaga nr. 19, 1940.

V. gegn ákærða B-kk-þgf V-kk-þgf fyrir hegningar- og umferðarlagabrot

með því að hafa þann 23. janúar 2017, í heimildarleysi og blekkingarskyni sett skráningarmerki bifreiðarinnar MJ-377 yfir á bifreið þá sem bera átti skráningarmerkið PH-590 og jafnframt fyrir að hafa sem eigandi bifreiðarinnar vanrækt vátryggingarskyldu hennar samkvæmt XIII. kafla umferðarlaga nr. 50, 1987; er lögregla hafði afskipti af ákærða við akstur umræddrar bifreiðar þann sama dag um Heiðarbrún í Hveragerði, var bifreiðin óvátryggð og bar hin röngu skráningarmerki. (318-2017-692)

Telst brot ákærða varða við 1. mgr. 157. gr. almennra hegningarlaga nr. 19, 1940 og 93. gr., sbr. 91. og 92. gr. umferðarlaga nr. 50, 1987 sbr. 1. mgr 100. gr. sömu laga.

Þess er krafist að ákærðu verði dæmd til refsingar og til greiðslu alls sakarkostnaðar.“

Í ákæru er tilgreindar svofelldar einkaréttarkröfur:

„Vegna ákæruliða I. og III. gerir H kröfu fyrir hönd Geysir shops ehf., annars vegar um að ákærðu, I-kvk-þgf R-kvk-þgf P-kvk-þgf, verði með dómi gert að greiða skaðabætur samtals að fjárhæð kr. 83.500,- auk vaxta samkvæmt 1. mgr. 8. gr. laga nr. 38/2001, frá 20. desember 2016 þar til mánuður er liðinn frá birtingu kröfunnar, en síðan dráttarvexti samkvæmt 1. mgr. 6. gr., sbr. 8. gr. sömu laga frá þeim degi til greiðsludags. Hins vegar að ákærða, B-kk-þgf V-kk-þgf H-kk-þgf, , verði með dómi gert að greiða skaðabætur samtals að fjárhæð kr. 44.300,- auk vaxta samkvæmt 1. mgr. 8. gr. laga nr. 38/2001, frá 20. desember 2016 þar til mánuður er liðinn frá birtingu kröfunnar, en síðan dráttarvexti samkvæmt 1. mgr. 6. gr., sbr. 8. gr. sömu laga frá þeim degi til greiðsludags.

Vegna ákæruliðar II. gerir N-kvk-nf G-kvk-nf S-kvk-nf, hdl., kröfu f.h. Samkaupa hf., um að ákærðu verði dæmd til að greiða tjónþola óskipt kr. 42.784,- í skaðabætur, auk vaxta samkvæmt 1. mgr. 8. gr. laga nr. 38/2001 um vexti- og verðtryggingu frá 22. júlí 2016 til 5. september 2016 en dráttarvaxta samkvæmt 1. mgr. 6. gr. sömu laga, frá þeim degi til greiðsludags.“

Við þingfestingu málsins óskaði sækjanda bókunar þess efnis að fallið væri frá því að brot ákærðu samkvæmt III. tölulið ákæru væri framið í samverknaði, en ákærða B-kk-þgf V-x-x væri þá gefið að sök að hafa umrætt sinn stolið einum buxum og ákærðu I-kvk-þgf R-kvk-þgf einum jakka og einni peysu.

Við þingfestingu málsins mætti ákærði B-kk-nf V-kk-nf og lýsti yfir að hann óskaði ekki skipunar verjanda. Ákærði B-kk-nf V-kk-nf viðurkenndi skýlaust að hafa gerst sekur um þá háttsemi sem honum er gefin að sök í ákæru að teknu tilliti til framangreindra breytinga á ákærulið III. Aðspurður um afstöðu til framkominna bótakrafna kvaðst ákærði samþykkja þær. Ákærða I-kvk-nf R-kvk-nf mætti ekki við þingfestingu málsins þrátt fyrir lögmæta birtingu ákæru þann 11. apríl sl., ásamt fyrirkalli þar sem þess var getið að málið kynni að verða dæmt að ákærðu fjarstaddri. Var þáttur ákærðu I-kvk-ef R-kvk-ef því tekinn til dóms samkvæmt 161. gr. laga nr. 88/2008 um meðferð sakamála. Með vísan til skýlausrar játningar ákærða B-kk-ef V-kk-ef og þar sem dómari taldi ekki ástæðu til að draga í efa að játning hans væri sannleikanum samkvæm var farið með hans þátt málsins í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga. Kom þá meðal annars fram af hálfu ákærða B-kk-ef V-kk-ef að hann hefði ekki verið á góðum stað í lífi sínu er framangreind brot voru framin, en hann hefði nú snúið við blaðinu. Jafnframt væri hann nú skilinn við meðákærðu.

Um málavexti vísast til ákæruskjala. Sannað er að ákærðu hafa hvort um sig gerst sek um þá háttsemi sem þeim er gefin að sök í ákæru, að teknu tilliti til framangreindrar breytingar á ákærulið III, og þar þykir rétt færð til refsiákvæða. Ákærðu hafa hvort um sig með háttsemi sinni unnið sér til refsingar.

Samkvæmt framlögðu sakavottorði ákærða B-kk-ef V-kk-ef hefur hann þrisvar sinnum áður sætt refsingu, þar af tvívegis vegna þjófnaðar. Þann 18. júní 2015 var ákærða gerð sekt vegna þjófnaðar. Þá var ákærði þann 25. janúar sl., fundinn sekur um þjófnað og honum gert að sæta fangelsi í 60 daga, en fullnustu refsingarinnar var frestað skilorðsbundið til tveggja ára. Brot þau sem ákærði B-kk-nf V-kk-nf er nú fundinn sekur um eru framin fyrir uppkvaðningu síðastgreinds dóms og verður ákærða því nú dæmdur hegningarauki. Ber því að dæma upp framangreinda refsingu og ákveða refsingu í einu lagi sbr. 60. gr. og 78. gr. almennra hegningarlaga nr. 19/1940.

Refsing ákærða B-kk-ef V-kk-ef er hæfilega ákveðin fangelsi í fjóra mánuði. Að virtum atvikum máls og að teknu tilliti til skýlausrar játningar ákærða og sakaferils hans, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Samkvæmt framlögðu sakavottorði ákærðu I-kvk-ef R-kvk-ef hefur ákærða tólf sinnum áður sætt refsingu, þar af sjö sinnum vegna auðgunarbrota. Þann 26. maí 2015, var ákærða fundin sek um tilraun til þjófnaðar og henni gert að sæta fangelsi í þrjá mánuði, en fullnustu refsingarinnar var frestað skilorðsbundið til fjögurra ára. Þá var ákærða þann 11. nóvember sl., fundin sek um tilraun til þjófnaðar, skilorð framangreinds dóms dæmt upp og ákærðu gert að sæta fangelsi í fjóra mánuði. Loks var ákærða þann 25. janúar sl., fundinn sek um þjófnað og henni gert að sæta fangelsi í 45 daga. Var þar um að ræða hegningarauki við eldri dóm. Brot þau sem ákærða en nú fundinn sek um eru framinn fyrir uppkvaðningu beggja síðastgreindra dóma og verður ákærðu nú dæmdur hegningarauki, skv. 78. gr. almennra hegningarlaga nr. 19/1940. Að öðru leyti hefur sakaferill ákærðu ekki áhrif við ákvörðun refsingar í máli þessu.

Refsing ákærðu I-kvk-ef R-kvk-ef er hæfilega ákveðin fangelsi í 30 daga. Að virtum sakaferli ákærðu þykja ekki efni til að skilorðsbinda refsinguna.

Engan sakarkostnað leiddi af máli þessu.

Í ákæru er tilgreind einkaréttarkrafa H-kvk-ef P-kvk-ef L-kvk-ef, fyrir hönd Geysis shops ehf., um að ákærðu verði gert að greiða skaðabætur líkt og í ákæru greinir, auk vaxta. Sömu kröfu er að finna meðal gagna málsins. Samkvæmt gögnum málsins er umrædd H-kvk-nf P-kvk-nf rekstrarstjóri félagsins. Hvorki verður séð af gögnum málsins að hún sé fyrirsvarsmaður félagsins í skilningi 4. mgr. 17. gr. laga nr. 91/1991 um meðferð einkamála, né að hún hafi réttindi til málflutnings fyrir dómi. Með vísan til a. og b. liða 2. mgr. 173. gr. laga nr. 88/2008 um meðferð sakamála, er það mat dómsins að umrædda H-kvk-þf P-kvk-þf hafi brostið hæfi til þess að setja fram bótakröfur í máli þessu og ber því að vísa kröfum hennar frá dómi.

Jafnframt er í ákæru tilgreind bótakrafa N-kvk-ef G-kvk-ef S-kvk-ef hdl., f.h. Samkaupa hf., um að ákærðu verði dæmd til að greiða félaginu óskipt kr. 42.784,- í skaðabætur, auk vaxta samkvæmt 1. mgr. 8. gr. laga nr. 38/2001 um vexti- og verðtryggingu frá 22. júlí 2016 til 5. september 2016 en dráttarvaxta samkvæmt 1. mgr. 6. gr. sömu laga, frá þeim degi til greiðsludags. Sömu kröfu er að finna meðal gagna málsins og uppfyllir kröfuskjalið, að mati dómsins, skilyrði 2. mgr. 173. gr. laga nr. 88/2008, um greinargerð kröfuhafa. Í greinargerðinni er krafan sundurliðuð þannig að verðmæti hinnar stolnu vara sé 4.505 kr., en kostnaður vegna lögmannsaðstoðar 38.279 kr. Ákærðu hafa verið fundin sek um brot þau sem lýst er í ákæruliðum II og bera ábyrgð á tjóni því er af broti þeirra hlaust. Að framangreindu virtu þykir rétt að fallast á kröfu N-kvk-ef G-kvk-ef S-kvk-ef hdl., líkt og greinir í dómsorði, þó þannig að ekki verður fallist á umkrafða vexti af málskostnaði. Samkvæmt gögnum málsins var framangreind bótakrafa kynnt báðum ákærðu við skýrslutöku hjá lögreglu þann 23. janúar 2017, og miðast útreikningur dráttarvaxta við það, sbr. 9. gr. laga nr. 38/2001.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, B-kk-nf V-kk-nf H-kk-nf, sæti fangelsi í fjóra mánuði, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með síðari breytingum.

Ákærða I-kvk-nf R-kvk-nf P-kvk-nf sæti fangelsi í 30 daga.

Einkaréttarkröfu H-kvk-ef P-kvk-ef L-kvk-ef, f.h. Geysis shops ehf., er vísað frá dómi.

Ákærðu, B-kk-nf V-kk-nf H-kk-nf og I-kvk-nf R-kvk-nf P-kvk-nf, greiði N-kvk-þgf G-kvk-þgf S-kvk-þgf hdl., f.h. Samkaupa hf., óskipt 4.505 krónur í skaðabætur auk vaxta samkvæmt 1. mgr. 8. gr. laga nr. 38/2001 um vexti og verðtryggingu, frá 22. júlí 2016 til 23. febrúar 2017, en dráttarvaxta samkvæmt 1. mgr. 6. gr. sömu laga, frá þeim degi til greiðsludags.

Ákærðu greiði N-kvk-þgf G-kvk-þgf S-kvk-þgf hdl., f.h. Samkaupa hf., 38.279 krónur í málskostnað.

S-kvk-nf I-kvk-nf.